ByBi

Birøktakademiet 2025
2025-02-27 18:00 - 2025-11-29 19:00 (Europe/Oslo)
Birøktakademiet er et omfattende og integrert kurs som kombinerer teoretisk og praksisbasert kompetansebygging i stedet for et grunnkurs for nybegynnere. Vårt mål er å hjelpe deg å utvikle deg som en selvsikker, kunnskapsrik og dyktig birøkter, som forstår det komplekse forholdet mellom pollinatorer og natur og de skremmende effektene av klimaendringer i birøkt. Vårt kurs er en fin arena for å knytte nettverk med andre som deler interessen for bier og birøkt.

https://docs.google.com/forms/d/e/1FAIpQLSd7NP2XgcBq28AqrnvR2M6j86iWPbjUln2BSUviALKQcl9B6Q/viewform

Pollinatorfestivalen
2025-06-15 11:00 - 16:00 | Gartneriet Bygdø Kongsgård, Museumsveien 15, Oslo, 0287, Norway
Bli med på lanseringen av Pollinatorpassasjen!
Etter en lang periode med utvikling, samarbeid og omtanke for pollinatorene, er vi endelig klare til å feire – sammen med dere!

Hva er Pollinatorfestivalen?Pollinatorfestivalen er en gratis folkefest under Pollinatorpassasjen, der vi sprer kunnskap om bienes mangfold og levevilkår gjennom spennende aktiviteter for både barn og voksne. Festivalen gir konkrete tips til hva vi alle kan gjøre for å hjelpe pollinatorene og inviterer deltakerne til å bidra til Oslos summende motorvei for pollinerende insekter.

15. juni braker det løs med aktiviteter for store og små:

Offisiell lansering: Politikere og media gir startskuddet! PP-hjørnet: Lær mer om initiativet og hvordan du kan bidra. Blomstermeny.no: Oppdag databasen og lær hvordan du kan plante smart for pollinatorene. Bigårdsbesøk: Møt byens mest kjente pollinator! Marked med spennende aktører Honning- og plantesalg Pollinator-kunst: Sett ditt preg på Oslo-kartet med blomster, bier og insekthoteller. Omvisning: Utforsk matressurser for pollinerende insekter!… og mer!Program og påmelding slippes i slutten av april – så hold av datoen og følg med for mer info!

Vil din bedrift bidra, stå på stand eller dele noe spennende? Fyll ut dette skjemaet, så finner vi en plass til deg!https://forms.gle/XscKDNoTFz1RwTrU8

Vi fasiliterer Oslos største dugnad – en motorvei for pollinatorene! Hver 250 meter skal det være reirplass, mat og vann til våre små, uvurderlige hjelpere.

Vårt mål: Gjennom Pollinatorfestivalen og Pollinatorpassasjen ønsker vi å skape varig engasjement for biologisk mangfold og pollinatorvennlig beplantning. Sammen kan vi gjøre Oslo grønnere, mer levende og full av summende liv!

Takk til Bymiljøetaten for støtten!Med dette generøse bidraget kan vi arrangere enda flere spennende aktiviteter under åpningen av Pollinatorpassasjen!
